**ΑΡΘΡΟ Α. ΓΕΝΙΚΟΙ ΟΡΟΙ και ΠΡΟΥΠΟΘΕΣΕΙΣ**

1. **ΣΥΜΒΑΛΛΟΜΕΝΟΣ:** Η εταιρεία περιορισμένης ευθύνης με την επωνυμία «epic ltd» (εφεξής «**epic»**) και αριθμό εγγραφής ΗΕ 141156, νομίμως εγγεγραμμένη και δραστηριοποιούμενη στην Κυπριακή Δημοκρατία, με έδρα στην Λεωφόρο Κένεντι αρ. 87, 1077 Λευκωσία, Κύπρος.
2. **ΛΗΠΤΗΣ ΑΣΦΑΛΙΣΗΣ:** Υπόχρεος για την καταβολή των αναλογούντων ασφαλίστρων έναντι του Ασφαλιστή ορίζεται ο Συμβαλλόμενος, ήτοι η epic, δεδομένου ότι ο Συμβαλλόμενος εισπράττει τα ασφάλιστρα απευθείας από τον Ασφαλισμένο. Τούτο δε είτε πρόκειται για το Ομαδικό Ασφαλιστήριο Συμβόλαιο υπ’ αρ. GD1900094650 που αφορά αποκλειστικά και μόνο τον πρώτο (1ο) μήνα που ακολουθεί την αγορά της συσκευής είτε για το υπ’ αρ. GD1900176180 που αφορά τους λοιπούς τριάντα πέντε (35) μήνες της προκείμενης ασφαλιστικής κάλυψης.
3. **ΔΙΚΑΙΟΥΧΟΣ/ΑΣΦΑΛΙΣΜΕΝΟΣ**: Ο εκάστοτε αιτών/ούσα που προέβη στην αγορά του εν λόγω ασφαλιστικού προγράμματος (εφόσον πληροί τις **προϋποθέσεις** αγοράς αυτού), το οποίο υπάγεται στα προρρηθέντα Ομαδικά Ασφαλιστήρια μεταξύ του Ασφαλιστή και του Συμβαλλόμενου, και που μπορεί να εγείρει αξίωση σύμφωνα με τους όρους του παρόντος ασφαλιστηρίου συμβολαίου (εφεξής “ασφαλισμένος ή πελάτης”).

**ΠΡΟΥΠΟΘΕΣΕΙΣ:** Ο φέρων/ουσα δικαιώματος αγοράς του εν λόγω ασφαλιστικού προγράμματος ορίζεται ο εκάστοτε πελάτης οποιουδήποτε καταστήματος λιανικής πώλησης της **epic** που προέβη σε αγορά Καλυπτόμενης Συσκευής (Άρθρο Α.4) και παράλληλα κατέστη **συνδρομητής κινητής τηλεφωνίας του δικτύου της epic είτε ως νέος συνδρομητής, είτε δια της εντάξεως στην υπηρεσία Smartphone Anytime, είτε ως απόρροια φορητότητας, είτε ως απόρροια ανανέωσης του συμβολαίου του για διάρκεια τουλάχιστον τριάντα έξι μηνών.**

1. **ΚΑΛΥΠΤΟΜΕΝΗ/ΑΣΦΑΛΙΣΜΕΝΗ ΣΥΣΚΕΥΗ:** Καλυπτόμενη συσκευή θεωρείται κάθε καινούργια συσκευή κινητής τηλεφωνίας (εφεξής “συσκευή”)που αποκτήθηκεδια της αγοράς της από τον Δικαιούχο από οποιοδήποτε κατάστημα της εταιρείας epic, (εφεξής “καταστήματα” ή “καταστήματα Ομίλου”) εντός της Κυπριακής Επικράτειας.
2. **ΑΣΦΑΛΙΣΤΗΣ/ΑΣΦΑΛΙΣΤΙΚΗ ΕΠΙΧΕΙΡΗΣΗ:** Το Ελληνικό Υποκατάστημα της αλλοδαπής (γαλλικής) ασφαλιστικής επιχείρησης με την επωνυμία **«AWP P&C S.A.»** (εφεξής αναφερόμενη ως “ασφαλιστές” ή “ασφαλιστής”) το οποίο εδρεύει στον Άγιο Δημήτριο Αττικής, επί της οδού Πρεμετής 10, Τ.Κ. 173 42, , με Α.Φ.Μ. 098118029 και Δ.Ο.Υ. ΦΑΕ Πειραιά, Τηλ: +357 22554920, fax: +357 22554921, e-mail: epic@allianz-assistance.gr και δραστηριοποιείται στην Κυπριακή αγορά υπό καθεστώς ελεύθερης παροχής υπηρεσιών.
3. **ΑΣΦΑΛΙΣΤΗΡΙΟ ΣΥΜΒΟΛΑΙΟ:** Τα υπ’ αριθμόν GD1900094650 και GD1900176180 Ομαδικά Ασφαλιστήρια εκδόσεως του Ασφαλιστή προς τον Συμβαλλόμενο που ορίζουν, περιγράφουν και κατοχυρώνουν τα εξατομικευμένα στοιχεία του παρόντος ασφαλιστικού προγράμματος.
4. **ΙΣΧΥΣ ΚΑΙ ΔΙΑΡΚΕΙΑ ΤΟΥ ΑΣΦΑΛΙΣΤIKOY ΠΡΟΓΡΑΜΜΑΤΟΣ:** Οι ασφαλιστικοί όροι του παρόντος ισχύουν αποκλειστικά για το ασφαλιστικό πρόγραμμα **epic Mobile Phone Insurance - 36 μήνες.** Η διάρκεια του παρόντος ασφαλιστηρίου ορίζεται σε τριάντα έξι (36) μήνες, αρχόμενη από την ημερομηνία της έκδοσής του. Οι ασφαλιστικές καλύψεις/καλυπτόμενοι κίνδυνοι του παρόντος ασφαλιστικού προγράμματος προϋποθέτουν την μηνιαία και ισόποση καταβολή, από τον ασφαλισμένο, του συνολικού ασφαλίστρου τριάντα πέντε (35) δόσεων μέσω του μηνιαίου λογαριασμού συνδρομητή κινητής τηλεφωνίας και ισχύουν:
* αρχής γενομένης της ημερομηνίας ενεργοποίησης/ανανέωσης συνδρομητικής υπηρεσίας κινητής τηλεφωνίας epic ή της υπηρεσίας Smartphone anytime της epic κι εφόσον η αγορά του ασφαλιστικού προγράμματος πραγματοποιήθηκε ταυτόχρονα με την αγορά της καλυπτόμενης συσκευής, όπως ορίζεται στη σχετική απόδειξη αγοράς της.
1. **ΛΗΞΗ ΤΟΥ ΑΣΦΑΛΙΣΤΙΚΟΥ ΠΡΟΓΡΑΜΜΑΤΟΣ:**Η λήξη επέρχεται αυτόματα ως ακολούθως:
* Με το πέρας του χρόνου διάρκειας του ασφαλιστικού προγράμματος, δηλ. τους τριάντα έξι (36) μήνες
* Σε περίπτωση καταβολής ασφαλίσματος δια της εκδόσεως “κουπονιού αγοράς νέας συσκευής ίδιας προϊοντικής κατηγορίας” συνεπεία οικονομικά ασύμφορης επισκευής ή ολικής καταστροφής της καλυπτόμενης συσκευής (άρθρο Δ.§2. 2.2).
* Σε περίπτωση μη καταβολής δύο (2) διαδοχικών μηνιαίων δόσεων.
* Σε περίπτωση ακύρωσης του συμβολαίου συνδρομητικής υπηρεσίας συνεπεία οιοδήποτε λόγου (ενδεικτικά: απενεργοποίηση γραμμής, φορητότητα κ.λπ).

**8.** **ΤΟΠΟΣ ΚΑΛΥΨΗΣ:** Οι καλυπτόμενοι κίνδυνοι φέρουν ισχύ για Ασφαλιστικές Περιπτώσεις που έλαβαν χώρα οπουδήποτε στον κόσμο. Απαραίτητη προϋπόθεση ισχύος των καλύψεων καθίσταται η παραμονή του ασφαλισμένου εκτός Κύπρου να μην υπερβαίνει τη συνολική διάρκεια των τριάντα (30) ημερών.

**9**. **ΠΟΣΟ ΑΠΑΛΛΑΓΗΣ:** Το χρηματικό ποσό (ως ορίζεται στο Άρθρο Δ.§13 του παρόντος) που οφείλει να καταβάλλει ο ασφαλισμένος για κάθε, εγκεκριμένη από τον Ασφαλιστή, αξίωση/απαίτηση εξαιρουμένης της πρώτης, με σκοπό την ισχύ της κάλυψης.

**10**. **ΟΙΚΟΝΟΜΙΚΑ ΑΣΥΜΦΟΡΗ ΕΠΙΣΚΕΥΗ ΤΗΣ ΚΑΛΥΠΤΟΜΕΝΗΣ ΣΥΣΚΕΥΗΣ:** Το κόστος επισκευής της βλαβείσας Ασφαλισμένης Συσκευής, υπερβαίνει την υποτιμημένη (αποσβεσθείσα), βάσει του Πίνακα Άρθρου Δ.§13, τιμή αγοράς της (προ της τυχούσας επιδοτήσεώς της).

**11. ΟΛΙΚΗ ΚΑΤΑΣΤΡΟΦΗ ΤΗΣ ΚΑΛΥΠΤΟΜΕΝΗΣ ΣΥΣΚΕΥΗΣ:** Η ζημιά της Ασφαλισμένης Συσκευής καθιστά ανέφικτη την επισκευή της.

**ΑΡΘΡΟ Β. ΕΙΔΙΚΟΙ ΟΡΟΙ και ΠΡΟΥΠΟΘΕΣΕΙΣ**

**ΚΑΛΥΠΤΟΜΕΝΟΙ ΚΙΝΔΥΝΟΙ ΚΑΙ ΖΗΜΙΕΣ**

Ο Ασφαλιστής παρέχει για το ως άνωθεν ασφαλιστικό πρόγραμμα κάλυψη του κόστους επισκευής/αποκατάστασης συμπεριλαμβανόμενων των διαχειριστικών εξόδων, ανταλλακτικών και εργασίας σε περίπτωση βλάβης ή καταστροφής της καλυπτόμενης συσκευής, υπό τον όρο ότι σε αυτές τις περιπτώσεις ο πελάτης δεν έχει προκαλέσει εσκεμμένα τη ζημιά ή έδειξε ανάρμοστο ή κακό χειρισμό ή αμέλεια, συνεπεία:

1. **Τυχαίας Πτώσης**, προκαλούμενης από τυχαία και εξωτερική αιτία με αποτέλεσμα τη **θραύση ή δυσλειτουργία** της ασφαλισμένης συσκευής και επομένως εξαιρείται οποιαδήποτε ζημιά που είναι αποτέλεσμα εγγενούς ατέλειας της συσκευής ή που προκαλείται από τη φθορά λόγω χρήσης.
2. **Επαφής με νερό ή υγρασία**,
3. **Φθοράς** **της αρχικής μπαταρίας**, που παρείχε ο κατασκευαστής με τη συσκευή, ως απόρροια χρήσης. Η κάλυψη παρέχεται αποκλειστικά και μόνο εφόσον η μπαταρία παρουσιάζει 100% αδυναμία επαναφόρτισης και η αρχική εγγύηση του κατασκευαστή έχει ήδη λήξει.

**ΣΗΜΕΙΩΣΗ:** Ασφαλίζονται **αποκλειστικά και** **μόνο** συσκευές των οποίων οι πληροφορίες, όπως κατασκευαστής, μοντέλο & σειριακός αριθμός (S/N) καθώς και όνομα πελάτη αναγράφονται στο συμβόλαιο συνδρομητικής υπηρεσίας της epic με ευδιάκριτα τα στοιχεία του κωδικού προϊόντος και του S/N στο σχετικό πεδίο πάνω στην συσκευή ή στη συσκευασία αυτής.

**ΑΡΘΡΟ Γ. ΓΕΝΙΚΕΣ ΕΞΑΙΡΕΣΕΙΣ**

**ΕΞΑΙΡΕΣΕΙΣ ΑΠΟ ΤΗΝ ΑΣΦΑΛΙΣΤΙΚΗ ΚΑΛΥΨΗ**

**Εξαιρούνται των καλυπτόμενων κινδύνων οι ακόλουθες περιπτώσεις:**

1. δυσλειτουργίες, ελαττώματα, γρατζουνιές ή ζημιές που δεν επηρεάζουν την χρηστικότητα ή λειτουργία της συσκευής
2. συμβάντα για τα οποία δεν δόθηκε η απαραίτητη οφειλόμενη επιμέλεια ώστε να αποφευχθούν ή να μειωθεί το εύρος της απαίτησης ή της ζημιάς η οποία θα εγείρει απαίτηση από το παρόν συμβόλαιο. Οφειλόμενη επιμέλεια ορίζεται ως η σωστή εκπλήρωση όλων των πράξεων διαφύλαξης, προσοχής και προφύλαξης που απαιτούνται από την ορθή οφειλόμενη επιμέλεια ενός ατόμου που υπό τις ίδιες ή παρόμοιες περιστάσεις θα προστάτευε ένα προϊόν από οποιαδήποτε συνέπεια ζημιάς,
3. απαιτήσεις συνεπεία απώλειας χρήσης της συσκευής καθώς επίσης και επακόλουθων ζημιών κλοπής ή απόπειρας κλοπής.
4. επισκευές εκτός Κύπρου,
5. οποιοδήποτε κόστος, όταν δεν μπορεί να εντοπιστεί ζημιά ή δυσλειτουργία στη συσκευή,
6. οποιαδήποτε ζημιά ή δυσλειτουργία που δεν επηρεάζει την φυσιολογική λειτουργία της συσκευής ή που δεν καλυπτόταν από την αρχική εγγύηση του κατασκευαστή ή δεν μπορεί να αποδοθεί σε κατασκευαστικό ή σχεδιαστικό λάθος ή λάθος κατά την συναρμολόγηση της συσκευής,
7. οποιαδήποτε συσκευή είχε ανακληθεί από τον κατασκευαστή, εισαγωγέα ή διανομέα για δηλωμένες ή διαδεδομένες ατέλειες,
8. οποιαδήποτε απώλεια ή ζημιά συνεπεία του λογισμικού, ηλεκτρονικών ιών, απώλειας δεδομένων ή πληροφοριών, αξεσουάρ και εξαρτημάτων αξεσουάρ, εξωτερικών δίσκων αποθήκευσης στοιχείων, εγκαταστάσεων μετά την αγορά, μετατροπών και βελτιώσεων, εξαρτημάτων εισαγωγής στοιχείων κάθε μορφής, πηδαλίων χειρισμού ή άλλων εξωτερικών χειριστηρίων, εξαρτημάτων, εξωτερικών μερών ή άλλων επιπρόσθετων συμπληρωματικών μερών εκτός εάν συμπεριλαμβανόταν στην αρχική συσκευασία με τη συσκευή και η εγγύηση του κατασκευαστή τα κάλυπτε ως τη λήξη αυτής.
9. οποιαδήποτε ζημιά προέκυψε συνεπεία παράλειψης τήρησης των οδηγιών λειτουργίας και εγκατάστασης του κατασκευαστή ή άλλη προσπάθεια ανάρμοστης εγκατάστασης ή επισκευής,
10. οποιαδήποτε ζημιά προέκυψε συνεπεία προγραμματισμού, ρυθμίσεων, επισκευών, ανακατασκευών, τροποποιήσεων ή καθαρισμού της συσκευής,
11. οποιαδήποτε ζημιά που δεν μειώνει τη λειτουργία της συσκευής (γρατζουνιές, βαθουλώματα, παραμορφώσεις, λουστραρίσματα, διακοσμητικά στοιχεία, κλπ.) ή που προκαλείται από τριβή, γρατζούνισμα ή που απαιτεί την αποζημίωση για κουμπώματα, καπάκια, περιβλήματα εφόσον δεν μειώνουν τη φυσιολογική χρηστικότητα της συσκευής,
12. οποιαδήποτε ζημιά σε χωριστά αγορασμένα εξαρτήματα για χρήση στην ασφαλισμένη συσκευή ή αξεσουάρ που αγοράστηκαν χωριστά,
13. οποιαδήποτε δαπάνη για να αποσυρθεί η χαλασμένη συσκευή,
14. εμπίπτει στην ευθύνη του κατασκευαστή ή τρίτου
15. απαιτεί μόνο την πληρωμή αντικατάσταση ή αποκατάσταση (όπως λαμπτήρες, μπαταρίες, κλπ.),
16. προήλθε από πειράματα, εθελοντική ή εσκεμμένη υπερφόρτωση, δοκιμές, κακομεταχείριση, μη-τήρηση των οδηγιών συντήρησης, οποιαδήποτε χρήση που είναι διαφορετική ή σε αντίθεση από τις συστάσεις του κατασκευαστή,
17. προήλθε από χρήση αξεσουάρ ή ανταλλακτικών μη εγκεκριμένων από τον κατασκευαστή,
18. συνέβη ή παρουσιάστηκε κατά τη διάρκεια ή συνεπεία χειρισμού, επιδιόρθωσης ή καθαρισμού της ασφαλισμένης συσκευής από οποιοδήποτε τρίτο μέρος πέραν των εξουσιοδοτημένων ή εγκεκριμένων από τον κατασκευαστή ή τον διανομέα,
19. προήλθε από παρακράτηση, κατάσχεση και οποιαδήποτε ενέργεια ή απόφαση καταστροφής από αρχές, συμπεριλαμβανόμενων και των τελωνειακών αρχών,
20. προήλθε από εξωτερική αιτία (όπως μικρές ή μεγάλες μεταβολές της τάσης τροφοδότησης, απώλεια υγρών μπαταρίας, διαρροή οποιουδήποτε υγρού από άλλα προϊόντα τοποθετημένα επάνω στην ασφαλισμένη συσκευή, κ.ά.) ή φραγμό οποιουδήποτε κινητού ή περιστρεφόμενου μέρους,
21. προήλθε από φυσικές καταστροφές, ανωτέρα βία, πυρκαγιά, κεραυνό, έκρηξη, θύελλα, πλημμύρα, ακτινοβολία ή οποιοδήποτε συμβάν συνδεδεμένο με αλλαγή της κατάστασης ατομικού πυρήνα,
22. προήλθε από πόλεμο, εισβολή, εχθρικές πράξεις ξένων, εχθροπραξίες (με ή χωρίς κήρυξη πολέμου), εξέγερση, απεργία, αναταραχή, εμφύλιο πόλεμο, έγερση, επανάσταση, κοινωνική αναστάτωση, κατάληψη ή στρατιωτική ή σφετερισμένη δύναμη.
23. Συσκευές στις οποίες έχει αφαιρεθεί, καταστραφεί, θεωρηθεί ελαττωματικός ή δυσανάγνωστος ο σειριακός αριθμός S/N & ο κωδικός προϊόντος ή ΙΜΕΙ.
24. αν η επέλευση της ασφαλιστικής περίπτωσης οφείλεται σε δόλο ή βαριά αμέλεια, ο ασφαλιστής απαλλάσσεται της υποχρέωσης προς ασφάλισμα.

**ΑΡΘΡΟ Δ. ΠΕΡΙΟΡΙΣΜΟΙ**

**§ 1. Υποχρεώσεις του ασφαλισμένου πελάτη (Ασφαλιστικό βάρος) σε περίπτωση επέλευσης ασφαλιστικής περίπτωσης**

1. Σε περίπτωση επέλευσης ασφαλιστικής περίπτωσης, ο ασφαλισμένος πρέπει να προσκομίσει την βλαβείσα συσκευή μαζί με την απόδειξη ή τιμολόγιο αγοράς της ασφαλισμένης συσκευής και το συμβόλαιο συνδρομητή σε οιοδήποτε κατάστημα του δικτύου ιδιόκτητων καταστημάτων της epic (εξαιρουμένων των Partner Stores/Καταστήματα Συνεργατών) εντός οχτώ (8) ημερών από τη στιγμή που έλαβε γνώση της επέλευσής της. Στη συνέχεια το κατάστημα θα διαχειριστεί τις καλύψεις που δικαιούται από το παρόν ασφαλιστήριο συμβόλαιο.
2. Σε περίπτωση που ο ασφαλισμένος βρίσκεται εκτός Κύπρου και δεν δύναται να προσκομίσει την χαλασμένη συσκευή εντός του ως άνω χρονικού ορίου, υποχρεούται να γνωστοποιήσει στον Ασφαλιστή εντός οχτώ (8) ημερών, από την στιγμή που έλαβε γνώση της επέλευσής της, το συμβάν με επίσημη αναγγελία δια επιστολής ή Δήλωσης επέλευσης ασφαλιστικής περίπτωσης νόμιμα υπογεγραμμένης και κατόπιν επιστροφής του στην Κύπρο να ακολουθήσει την ανωτέρω περιγραφόμενη διαδικασία. Η Ασφαλιστική Περίπτωση επισύρει υποχρέωση του Ασφαλιστή περί εξέτασης και ικανοποίησης της ασφαλιστικής Απαίτησης κατόπιν επιστροφής του Ασφαλισμένου/Δικαιούχου και της Καλυπτόμενης Συσκευής στην Κύπρο.
3. Από την 2η προκύψασα ασφαλιστική περίπτωση, και για κάθε επόμενη αυτής, θα ισχύει ένα ποσό απαλλαγής (ως ορίζεται στο Άρθρο Δ.§13) που υποχρεούται ο ασφαλισμένος αρχικά να αποδεχθεί ώστε να ενεργοποιηθεί η ισχύς της κάλυψης, κατόπιν ενημερώσεώς του από την epic, και εν συνεχεία να καταβάλλει στην τελευταία το εν λόγω ποσό προ της παραλαβής της επισκευασμένης πλέον συσκευής του. Σε περίπτωση που ο ασφαλισμένος ρητά αρνηθεί την καταβολή του ποσού απαλλαγής, ο ασφαλιστής απαλλάσσεται ασφαλίσματος και η συσκευή επιστρέφεται ανεπισκεύαστη στον ασφαλισμένο.
4. Ο πελάτης πρέπει να ακολουθήσει τις οδηγίες των ασφαλιστών και του καταστήματος (ενδεικτικά: συμπλήρωση Δήλωσης/Αίτησης επέλευσης ασφαλιστικής περίπτωσης κλπ) και να καταβάλει κάθε προσπάθεια απαραίτητη για την ελαχιστοποίηση της ζημιάς.
5. Το κατάστημα θα λάβει έγκριση για τις επισκευές από τον Ασφαλιστή εξ ονόματος του πελάτη.

**§ 2. Υποχρεώσεις του Ασφαλιστή περί του Ασφαλίσματος (παροχή/αποζημίωση)**

* + 1. Σε περίπτωση απαίτησης ασφαλιστικής κάλυψης, θα καλύπτονται όλες οι δαπάνες που απαιτούνται για την επισκευή/αποκατάσταση της συσκευής.
		2. Σε περίπτωση ολικής καταστροφής ή οικονομικά ασύμφορης επισκευής η ασφαλιστική κάλυψη θα περιοριστεί στην αξία της ασφαλισμένης συσκευής συνυπολογίζοντας την υποτίμηση της αξίας της βάσει του σχετικού πίνακα στο άρθρο Δ **§ 13 δια τους ακόλουθους, εναλλακτικά, τρόπους:**
	1. δια της αντικαταστάσεως της μη επισκευάσιμης συσκευής με άλλη ίδιας προϊοντικής κατηγορίας και ιδίων χαρακτηριστικών η οποία, θα καλύπτεται από το ίδιο ασφαλιστήριο συμβόλαιο για χρονικό διάστημα ίσο με τις εναπομένουσες προς καταβολή μηνιαίες δόσεις ή
	2. δια της εκδόσεως “κουπονιού αγοράς νέας συσκευής ίδιας προϊοντικής κατηγορίας”. Διευκρινίζεται ότι σε περίπτωση που η, έγκυρη, ασφαλιστική περίπτωση επέλθει εντός του πρώτου 18μηνου της συνολικής διάρκειας των 36 μηνών του παρόντος, θα παρακρατείται/αφαιρείται, από το εν λόγω ποσό αποζημίωσης, το ασφάλιστρο των εναπομεινάντων προς καταβολή μηνιαίων δόσεων έως και τον 18ο μήνα.

Το εν λόγω κουπόνι δύναται να εξαργυρωθεί σε οιοδήποτε ιδιόκτητο κατάστημα της epic. Σημειώνεται δε, ότι η αντικατάσταση ή η έκδοση κουπονιού εναπόκειται στην κρίση του Ασφαλιστή.

**ΣΗΜΕΙΩΣΗ:** Σύμφωνα με την βασική Αρχή Απαγόρευσης Πλουτισμού του Δικαίου της ασφάλισης, η κατοχή της κατεστραμμένης συσκευής εκ μέρους της ασφαλιστικής εταιρείας αποτελεί το βασικό μέσο απόδειξης της επελθόντος κινδύνου και συναρτήσει της Αρχής του Δικαίου της Αποδείξεως, η ασφαλιστική εταιρεία που αποζημιώνει δικαιούται να διατηρεί στην κατοχή της τη βλαβείσαν συσκευή που αποδεικνύει την εν λόγω επέλευση.

**§ 3. Ασφάλιστρα και απόδειξη ασφαλιστικής κάλυψης**

1. Το ενιαίο ασφάλιστρο υπολογίζεται για ολόκληρη την ασφαλιστική διάρκεια και θα καταβάλλεται τμηματικά και σε ισόποσες μηνιαίες δόσεις μέσω του μηνιαίου λογαριασμού συνδρομητή κινητής τηλεφωνίας που θα λαμβάνει ο ασφαλισμένος. Οι καταβαλλόμενες δόσεις ισούνται με τη συνολική διάρκεια του ασφαλιστηρίου συμβολαίου, ήτοι τριάντα έξι (36) δόσεις εις τον αριθμό. Τα ασφάλιστρα συμπεριλαμβάνουν τον εν ισχύ φόρο ασφαλίστρων.
2. Η πρωτότυπη απόδειξη ή τιμολόγιο που αποδεικνύει την αγορά της συσκευής σε συνδυασμό με τη Βεβαίωση Ασφάλισης θα θεωρούνται ως η μόνη απόδειξη ασφαλιστικής κάλυψης.

**§ 4. Δικαίωμα Υπαναχώρησης & Εναντίωσης και Ακύρωσης**

Εάν για οποιοδήποτε λόγο ο λήπτης της ασφάλισης δεν επιθυμεί την ασφάλιση, έχει Δικαίωμα Υπαναχώρησης από την ασφαλιστική Σύμβαση εντός 14 ημερολογιακών ημερών από την ημέρα που παρέλαβε τους συμβατικούς όρους και το ασφαλιστήριο. Περαιτέρω ο συμβαλλόμενος έχει δικαίωμα να εναντιωθεί στη σύναψη της σύμβασης για συγκεκριμένους λόγους, ως αυτοί ορίζονται στο επισυναπτόμενο Έντυπο Εναντίωσης, εντός 30 ημερών από την έκδοση του ασφαλιστηρίου του. Εμπρόθεσμη συστημένη αποστολή των ως άνω δηλώσεων στη διεύθυνση του Ασφαλιστή αποτελεί επαρκής απόδειξη για την ακύρωση του συμβολαίου. Σε περίπτωση άσκησης των ως άνω δικαιωμάτων τα καταβληθέντα ασφάλιστρα επιστρέφονται εντός τριάντα (30) ημερολογιακών ημερών από την παραλαβή από τον Ασφαλιστή των δηλώσεων. Το δικαίωμα υπαναχώρησης ή εναντίωσης δεν μπορεί να ασκηθεί αν μέχρι την άφιξη της πιο πάνω επιστολής στα κεντρικά γραφεία του Ασφαλιστή επέλθει ασφαλιστικός κίνδυνος που καλύπτεται από τη σύμβαση. Ο λήπτης της ασφάλισης δύναται ακυρώσεως του ασφαλιστηρίου συμβολαίου, δια έγγραφης επιστολής προς τον Ασφαλιστή, τα αποτελέσματα της οποίας επέρχονται τριάντα (30) ημέρες από την παραλαβή της από τον τελευταίο. Σε περίπτωση όμως που έχει επέλθει ασφαλιστικός κίνδυνος που καλύπτεται από τη σύμβαση, το ασφαλιστήριο συμβόλαιο δεν δύναται ακυρώσεως.

**§ 5. Απόκρυψη, Απάτη ή Ψευδής Παρουσίαση Γεγονότων**

Οποιαδήποτε εσκεμμένη ψευδής ή/και παραπλανητική δήλωση ή/και δόλια απόκρυψη πληροφοριών από τον Δικαιούχο, Ασφαλισμένο, Λήπτη της Ασφάλισης παρέχει το δικαίωμα στον Ασφαλιστή να προβεί σε καταγγελία της Ασφαλιστικής Σύμβασης σύμφωνα με τα προβλεπόμενα της ισχύουσας ασφαλιστικής νομοθεσίας. Στη περίπτωση αυτή, όλες οι απαιτήσεις που απορρέουν από το παρόν συμβόλαιο ακυρώνονται, ουδεμία αποζημίωση καταβάλλεται και ο Δικαιούχος της αποζημίωσης πρέπει να επιστρέψει στον Ασφαλιστή οτιδήποτε έχει ήδη αποζημιωθεί. Ο Ασφαλιστής δεν υποχρεούται σε επιστροφή ασφαλίστρων.

**§ 6. Μεταβίβαση**

Σε περίπτωση μεταβίβασης ιδιοκτησίας της ασφαλισμένης συσκευής, το παρόν ασφαλιστήριο συμβόλαιο δεν θα μεταβιβάζεται στον νέο ιδιοκτήτη της συσκευής. Το συμβόλαιο δεν μεταβιβάζεται για κάλυψη άλλης συσκευής ή ομάδας συσκευών.

**§ 7. Περιορισμός ευθύνης**

Σε περίπτωση που η ασφαλισμένη συσκευή έχει ασφαλιστεί κατά των ιδίων κινδύνων σε περισσότερους ασφαλιστές (πολλαπλή ασφάλιση) ο λήπτης της ασφάλισης ή ο ασφαλισμένος απαγορεύεται να προβεί σε περισσότερη από μία (1) αίτηση κάλυψης και/ή αποζημίωσης για το ίδιο ζήτημα. Σε περίπτωση που ο λήπτης της ασφάλισης ή ο ασφαλισμένος απευθυνθεί σε περισσότερο από ένα Ασφαλιστή και/ή σε τρίτο Ασφαλιστή για αίτηση κάλυψης και/ή αποζημίωσης για την ίδια συσκευή ο Ασφαλιστής απαλλάσσεται της υποχρέωσής του προς καταβολή του ασφαλίσματος και/ή το ασφάλισμα θα περιορίζεται μόνο στο μέτρο που δεν καλύπτεται από την προηγούμενη και/ή την τρίτη ασφάλιση.

**§ 8. Υποβολή Αιτιάσεων**

Ύψιστη προτεραιότητα του Ασφαλιστή είναι η βέλτιστη ανταπόκριση στις ασφαλιστικές ανάγκες των πελατών του, παρέχοντας ανά πάσα στιγμή αποτελεσματικές υπηρεσίες υψηλού επιπέδου. Στο πλαίσιο αυτό, ο Ασφαλιστής δεσμεύεται να καταβάλλει κάθε δυνατή προσπάθεια προκειμένου να παρασχεθούν έγκαιρα και αποτελεσματικά οι προσήκουσες ασφαλιστικές υπηρεσίες στον Ασφαλισμένο/Δικαιούχο. Παρά ταύτα, σε περίπτωση που ο Δικαιούχος/Ασφαλισμένος επιθυμεί να υποβάλλει στον Ασφαλιστή παράπονο σε σχέση είτε με το ασφαλιστήριο συμβόλαιό του είτε με τις ασφαλιστικές υπηρεσίες που του παρασχέθηκαν, μπορεί να το πράξει με έναν από τους παρακάτω τρόπους και συγκεκριμένα:

**I.** Προς την εταιρεία περιορισμένης ευθύνης με την επωνυμία **«epic ltd»** (epic):

(α) είτε μέσω μηνύματος ηλεκτρονικού ταχυδρομείου (e-mail)\_στην ηλεκτρονική διεύθυνση: contactus@epic.com.cy, (β) είτε μέσω τηλεομοιοτυπίας (fax) στο +357 96 969 385, (γ) είτε ταχυδρομικά στη διεύθυνση: **«epic ltd»**, Λεωφόρος Κένεντι αρ. 87, 1077 Λευκωσία, Κύπρος.

**II.** Προς το **Ελληνικό Υποκατάστημα της αλλοδαπής ασφαλιστικής επιχείρησης με την επωνυμία «AWP P&C S.A.»** (Ασφαλιστής):

(α) είτε μέσω μηνύματος ηλεκτρονικού ταχυδρομείου (e-mail) στην ηλεκτρονική διεύθυνση quality@allianz-assistance.gr; (β) είτε μέσω τηλεομοιοτυπίας (fax) στο 211-1099818, (γ) είτε ταχυδρομικά στη διεύθυνση:

Ελληνικό Υποκατάστημα της αλλοδαπής ασφαλιστικής επιχείρησης «AWP P&C S.A.»

Πρεμετής 10, Άγιος Δημήτριος, Τ.Κ107 43, Αθήνα.

Παράλληλα με την υποβολή παραπόνου στον Ασφαλιστή ή/και την epic ή σε περίπτωση που δεν ικανοποιηθεί από την απάντηση οποιουδήποτε εξ αυτών (ήτοι, του Ασφαλιστή ή της epic), ο Ασφαλισμένος/Δικαιούχος μπορεί να απευθυνθεί στον **Έφορο Ασφαλίσεων** και συγκεκριμένα στην Υπηρεσία Ελέγχου Ασφαλιστικών Εταιρειών, η οποία ενεργεί εξ ονόματος και κατ’ εντολή του, στα κάτωθι στοιχεία:

Ταχ. Διεύθυνση: Τ.Θ. 23364, 1682 Λευκωσία
 Αρ. Τηλ.: 22602990
Αρ. Φαξ: 22302938
 E-mail: insurance@mof.gov.cy

**ή** στον **Ενιαίο Φορέα Εξώδικης Επίλυσης Διαφορών Χρηματοοικονομικής Φύσης** στα κάτωθι στοιχεία:

Ταχ. Διεύθυνση: Τ.Θ. 25735, 1311 Λευκωσία
Τ.Θ.26722, 1647 Λευκωσία,

Αρ. Τηλ: 22848900

Αρ. Φαξ: 22660584, 22660118

E-mail: complaints@financialombudsman.gov.cy

**§ 9. Προστασία Προσωπικών Δεδομένων**

Ο Ασφαλιστής συλλέγει και επεξεργάζεται δεδομένα προσωπικού χαρακτήρα του Δικαιούχου/Ασφαλισμένου, αποκλειστικά και μόνο για τη διαχείριση του ασφαλιστηρίου συμβολαίου του (συμπεριλαμβανομένης της προσήκουσας παροχής ασφαλιστικών υπηρεσιών καθώς και του χειρισμού τυχόν αξιώσεων, απαιτήσεων και αιτημάτων περί ικανοποίησης δικαιωμάτων). Στο πλαίσιο αυτό, ο Ασφαλιστής δηλώνει και εγγυάται ότι έχει πλήρη γνώση και συμμορφώνεται με όλες τις υποχρεώσεις του που απορρέουν από το ισχύον νομοθετικό και κανονιστικό πλαίσιο περί προστασίας δεδομένων προσωπικού χαρακτήρα, συμπεριλαμβανομένου του Γενικού Κανονισμού Προστασίας Δεδομένων (679/2016) του Ευρωπαϊκού Κοινοβουλίου και του Συμβουλίου και της ισχύουσας εθνικής νομοθεσίας. Ειδικότερα, ο Ασφαλιστής δηλώνει και εγγυάται ότι (i) προς εξυπηρέτηση του Δικαιούχου/Ασφαλισμένου και του αντίστοιχου ασφαλιστηρίου συμβολαίου του, θα λαμβάνει με νόμιμο και διαφανή τρόπο τα απολύτως αναγκαία και απαραίτητα για την εξυπηρέτησή του προσωπικά του δεδομένα, (ii) θα προβαίνει σε οποιαδήποτε απαιτούμενη ενημέρωση αυτού, όσον αφορά την εκ μέρους του Ασφαλιστή επεξεργασία των προσωπικών του δεδομένων και (iii) θα εξασφαλίζει τη λήψη κάθε απαραίτητης συγκατάθεσής του τελευταίου για την εκ μέρους του (Ασφαλιστή) επεξεργασία των προσωπικών του δεδομένων, εκτός εάν υφίσταται οποιαδήποτε έτερη νόμιμη βάση για την επεξεργασία αυτή.

**§ 10. Τροποποιήσεις του Ασφαλιστηρίου Συμβολαίου**

Τροποποιήσεις του συμβολαίου απαιτούν γραπτή επιβεβαίωση από τον Ασφαλιστή. Οποιαδήποτε προφορική επιβεβαίωση ή συμπληρωματική συμφωνία με οποιονδήποτε τρόπο θεωρείται άκυρη.

**§ 11. Εφαρμοστέο Δίκαιο και Δικαιοδοσία**

1. Το παρόν συμβόλαιο υπόκειται, ερμηνεύεται και ισχύει σύμφωνα με την Κυπριακή νομοθεσία. Οποιαδήποτε διαφορά θα επιλύεται από τα αρμόδια δικαστήρια της Κύπρου.
2. Με την επιφύλαξη τυχόν διαφορετικής πρόνοιας, θα ισχύουν οι γενικές διατάξεις της ισχύουσας νομοθεσίας.

**§ 12. Παραγραφή**

Αξιώσεις που πηγάζουν από την ασφαλιστική σύμβαση παραγράφονται βάσει της χρονικής περιόδου που θα ορίζει η ισχύουσα Κυπριακή νομοθεσία κατά την χρονική στιγμή της υποβολής της αξίωσης.

**§ 13 Πίνακας υποτίμησης σύμφωνα με το άρθρο Δ. § 2 μέρος 2**

|  |  |
| --- | --- |
| **Παλαιότητα Συσκευής** | **Μέγιστη Αποζημίωση****(από την αρχική τιμή προ επιδότησης)** |
| **epic Mobile Phone Insurance - 36 μήνες** |
| 0 έως 1 μήνα | 100 % |
| 1+ έως 3 μήνες | 90 % |
| 3+ έως 6 μήνες | 80 % |
| 6+ έως 12 μήνες | 60 % |
| 12+ έως 18 μήνες | 40 % |
| 18+ έως 36 μήνες | 30% |

**§14 Πίνακας Ποσού Απαλλαγής ανά αξίωση/απαίτηση βάσει της αξίας**

 **της συσκευής την χρονική στιγμή της αγοράς της**

|  |
| --- |
| **ΠΙΝΑΚΑΣ ΠΟΣΩΝ ΑΠΑΛΛΑΓΗΣ ΑΝΑ ΑΞΙΩΣΗ** |
| **Αξία Συσκευής κατά την χρονική στιγμή της αγοράς** | **ΠΟΣΟ ΑΠΑΛΛΑΓΗΣ** |
| **1η αξίωση/απαίτηση** | **Από 2η αξίωση/απαίτηση** |
| 0€ έως 100€ | 0 € | 10,00 € |
| 100€ έως 250€ | 0 € | 25,00 € |
| 250€ έως 400€ | 0 € | 35,00 € |
| 400€ έως 600€ | 0 € | 60,00 € |
| 600€ έως 700€ | 0 € | 70,00 € |
| 700€ έως 800€ | 0 € | 80,00 € |
| 800€ έως 1.000€ | 0 € | 90,00 € |
| 1000€ έως 2000€ | 0 € | 90,00 € |

**ΣΧΕΤΙΚΑ ΜΕ ΤΗΝ ΠΡΟΣΤΑΣΙΑ ΔΕΔΟΜΕΝΩΝ ΠΡΟΣΩΠΙΚΟΥ ΧΑΡΑΚΤΗΡΑ**

**I. ΕΙΣΑΓΩΓΗ**

Το Ελληνικό Υποκατάστημα της αλλοδαπής ασφαλιστικής επιχείρησης με την επωνυμία **«AWP P&C S.A.»**, που εδρεύει στον Άγιο Δημήτριο Αττικής, επί της οδού Πρεμετής αρ. 10 (Τ.Κ. 173 42), τηλ. +30 210 99.88.100 (εφεξής, χάριν συντομίας, η **«AWP»** ή η **«Εταιρεία»**), είναι υπεύθυνο για την επεξεργασία των προσωπικών σας δεδομένων που λαμβάνει στο πλαίσιο έκδοσης του παρόντος ασφαλιστηρίου συμβολαίου και για την εξυπηρέτηση αυτού ή/και κατά την αίτησή σας για ασφάλιση ή/και κατά την επέλευση του ασφαλιστικού κινδύνου. Στην AWP αναγνωρίζουμε και δίνουμε πρωταρχική σημασία τόσο στην υποχρέωσή μας περί συμμόρφωσης με την ισχύουσα νομοθεσία όσο και στην εν γένει προστασία του ατόμου, κατά την επεξεργασία των προσωπικών του δεδομένων.

**ΙΙ. ΤΙ ΕΙΔΟΥΣ ΠΡΟΣΩΠΙΚΑ ΔΕΔΟΜΕΝΑ ΕΠΕΞΕΡΓΑΖΟΜΑΣΤΕ**

Σύμφωνα με το άρθρο 4 του Γενικού Κανονισμού Προστασίας Δεδομένων (679/2016) του Ευρωπαϊκού Κοινοβουλίου και του Συμβουλίου, ως δεδομένο προσωπικού χαρακτήρα νοείται κάθε πληροφορία που αφορά ταυτοποιημένο ή ταυτοποιήσιμο φυσικό πρόσωπο («υποκείμενο των δεδομένων») ∙ το ταυτοποιήσιμο φυσικό πρόσωπο είναι εκείνου του οποίου η ταυτότητα μπορεί να αποκαλυφθεί, άμεσα ή έμμεσα, ιδίως μέσω αναφοράς σε αναγνωριστικό στοιχείο ταυτότητας. Ακολούθως, σύμφωνα με το άρθρο 9 του ως άνω Κανονισμού, στις ειδικές κατηγορίες δεδομένων προσωπικού χαρακτήρα εντάσσονται τα δεδομένα εκείνα που αφορούν την υγεία, τη φυλετική ή εθνοτική καταγωγή, πολιτικά φρονήματα, θρησκευτικές ή φιλοσοφικές πεποιθήσεις, τη συμμετοχή σε συνδικαλιστική οργάνωση καθώς και τα γενετικά και βιομετρικά δεδομένα, με σκοπό την αδιαμφισβήτητη ταυτοποίηση προσώπου, δεδομένων που αφορούν τη σεξουαλική ζωή του φυσικού προσώπου ή τον γενετήσιο προσανατολισμό του.

Στο πλαίσιο αυτό, συλλέγουμε και επεξεργαζόμαστε δεδομένα προσωπικού χαρακτήρα που σας αφορούν, όπως όνομα, επώνυμο, διεύθυνση κατοικίας, αριθμό δελτίου αστυνομικής ταυτότητας, τηλέφωνα επικοινωνίας, διεύθυνση ηλεκτρονικού ταχυδρομείου (e-mail), στοιχεία της ασφαλισμένης συσκευής.

Η συλλογή και επεξεργασία των προσωπικών σας δεδομένων με σκοπό την εξυπηρέτηση του οικείου ασφαλιστηρίου συμβολαίου σας γίνεται από τους αρμόδιους εξουσιοδοτημένους υπαλλήλους ή συνεργάτες της Εταιρείας μας και αφορά τα στοιχεία που γνωστοποιήσατε οι ίδιοι στους εξουσιοδοτημένους συνεργάτες ή/και υπαλλήλους μας.

**IΙΙ. ΓΙΑ ΠΟΙΟ ΣΚΟΠΟ ΕΠΕΞΕΡΓΑΖΟΜΑΣΤΕ ΤΑ ΠΡΟΣΩΠΙΚΑ ΣΑΣ ΔΕΔΟΜΕΝΑ**

Η Εταιρεία επεξεργάζεται τα ανωτέρω προσωπικά δεδομένα, για τους ακόλουθους σκοπούς:

Α) Στο πλαίσιο έκδοσης και εξυπηρέτησης του οικείου ασφαλιστηρίου συμβολαίου, ιδίως:

i. για την ταυτοποίηση και επαλήθευση των στοιχείων σας,

ii. για την επικοινωνία σχετικά με ζητήματα που αφορούν τη συναλλακτική σας σχέση με την Εταιρεία,

iii. για την εκτίμηση του κινδύνου στα πλαίσια της ασφαλιστικής σύμβασης και για τον καθορισμό των γενικών και ειδικών όρων αυτής, καθώς και το ανάλογο ασφάλιστρο, και

iv. για τη διαχείριση της ασφαλιστικής σύμβασης καθόλη τη διάρκεια ισχύος ή και μετά τη λήξη αυτής, συμπεριλαμβανομένης της εκτίμησης, του ελέγχου και του διακανονισμού της ασφαλιστικής αποζημίωσης σε περίπτωση επέλευσης του ασφαλιστικού κινδύνου ή και της καταβολής του προβλεπόμενου στους όρους της σύμβασης ποσού (ασφαλίσματος). Σημειωτέον, ότι εφόσον χρειαστεί να επεξεργαστούμε στα πλαίσια του εν λόγω σκοπού και ευαίσθητα προσωπικά σας δεδομένα, θα ζητηθεί η ρητή σας συγκατάθεση. Εντούτοις, θα έχουμε το δικαίωμα να επεξεργαστούμε τα εν λόγω προσωπικά σας δεδομένα χωρίς τη συναίνεσή σας, σε περίπτωση (α) ζωτικού συμφέροντος του υποκειμένου των δεδομένων ή οποιουδήποτε άλλου φυσικού προσώπου και (β) που το υποκείμενο των δεδομένων δεν είναι σωματικά ή νομικά ικανό να παράσχει τη συγκατάθεσή του (π.χ. σε περίπτωση έκτακτης ανάγκης).

Η μη παροχή συγκατάθεσης ή των απαιτούμενων στοιχείων, καθώς και η τυχόν άρση της συγκατάθεσής σας στο μέλλον θα παρέχει στην Εταιρεία το δικαίωμα της καταγγελίας, με άμεση ισχύ, του ασφαλιστηρίου συμβολαίου σας καθώς και άρνηση εκπλήρωσης οποιασδήποτε υποχρέωσης της εταιρίας απορρέει από την ασφαλιστική σύμβαση. Σε κάθε περίπτωση σας θυμίζουμε ότι έχετε δικαίωμα να ανακαλέσετε τη συγκατάθεσή σας ανά πάσα στιγμή, χωρίς βέβαια να θίγεται η νομιμότητα της επεξεργασίας που βασίστηκε στη συγκατάθεση προ της ανάκλησής της.

Β) Στο πλαίσιο συμμόρφωσης της Εταιρείας με τις υποχρεώσεις που θεσπίζονται από το εκάστοτε ισχύον νομοθετικό και κανονιστικό πλαίσιο, ιδίως αναφορικά με την εφαρμογή της ισχύουσας ασφαλιστικής και φορολογικής νομοθεσίας.

Γ) Για εμπορικούς σκοπούς, συμπεριλαμβανομένης της ενημέρωσής σας από την Εταιρεία για νέα προϊόντα ή/και υπηρεσίες που ταιριάζουν με τα ενδιαφέροντα και τις προτιμήσεις σας, καθώς και της διεξαγωγής ερευνών σχετικών με την ικανοποίησή σας για τις παρεχόμενες ασφαλιστικές υπηρεσίες, εφόσον έχετε παράσχει προς τούτο τη ρητή συγκατάθεσή σας, σύμφωνα με τα όσα ορίζονται ανωτέρω περί συγκατάθεσης.

**ΙV. ΠΟΙΟΙ ΕΙΝΑΙ ΟΙ ΑΠΟΔΕΚΤΕΣ ΤΩΝ ΠΡΟΣΩΠΙΚΩΝ ΣΑΣ ΔΕΔΟΜΕΝΩΝ**

Η επεξεργασία των προσωπικών δεδομένων που τηρούνται στα αρχεία της Εταιρείας γίνεται αποκλειστικά και μόνο από φυσικά και νομικά πρόσωπα που τελούν υπό τον έλεγχό της και διαθέτουν τα αντίστοιχα επαγγελματικά προσόντα που παρέχουν επαρκείς εγγυήσεις από πλευράς γνώσεων και προσωπικής ακεραιότητας για την τήρηση του απορρήτου.

Τα δεδομένα που σας αφορούν μπορεί να διαβιβασθούν σε άλλες (αντ)ασφαλιστικές εταιρείες, σε συνδεδεμένες επιχειρήσεις του Ομίλου στον οποίο ανήκει η Εταιρεία, καθώς και σε συνεργαζόμενους με την Εταιρεία παρόχους στο πλαίσιο της νόμιμης λειτουργίας της ασφαλιστικής σύμβασης, στο βαθμό που αυτό είναι αναγκαίο για την καλύτερη εξυπηρέτησή σας και την παροχή των υπηρεσιών, όπως ασφαλιστικούς διαμεσολαβητές, εταιρείες διαχείρισης αποζημιώσεων, εταιρίες φύλαξης και διατήρησης αρχείων, εταιρίες υπηρεσιών τηλεφωνικής εξυπηρέτησης πελατών, δικηγόρους, ερευνητές, πραγματογνώμονες.

Τέλος, η Εταιρεία ενδέχεται να γνωστοποιήσει τα δεδομένα σας στις αρμόδιες δημόσιες/δικαστικές αρχές στο βαθμό που επιβάλλεται από το ισχύον νομοθετικό και κανονιστικό πλαίσιο, εφόσον υποβληθεί σχετικό αίτημα ή εφόσον οφείλει να υποβάλλει αναφορά με τα εν λόγω στοιχεία χωρίς προηγούμενη ειδική ενημέρωση.

**V. ΔΙΑΣΥΝΟΡΙΑΚΗ ΔΙΑΒΙΒΑΣΗ**

Η Εταιρεία στο πλαίσιο υλοποίησης των εργασιών της, καθώς και συμμόρφωσης με τις διατάξεις του ισχύοντος κανονιστικού πλαισίου μπορεί να προβαίνει στη διαβίβαση /αποδοχή δεδομένων προσωπικού χαρακτήρα προς ή/και από τις θυγατρικές της εφόσον αυτό απαιτείται.

Η ανωτέρω περιγραφόμενη διαβίβαση ή διασύνδεση πραγματοποιείται σύμφωνα με τα προβλεπόμενα από την ευρωπαϊκή νομοθεσία για τις Εταιρείες που εδρεύουν σε χώρες εντός Ευρωπαϊκής Ένωσης ή από το κατά τόπους νομοθετικό πλαίσιο για τις λοιπές Εταιρείες εκτός Ευρωπαϊκής Ένωσης.

Η διαβίβαση προσωπικών δεδομένων σε χώρες εκτός Ευρωπαϊκής Ένωσης, θα πρέπει να πραγματοποιείται μόνο εφόσον οι χώρες αυτές παρέχουν επαρκές επίπεδο προστασίας των προσωπικών δεδομένων. Σε περίπτωση που η τρίτη χώρα εκτός Ευρωπαϊκής Ένωσης δεν παρέχει επαρκές επίπεδο προστασίας προσωπικών δεδομένων, τα προσωπικά δεδομένα μπορούν να διαβιβαστούν στην εν λόγω χώρα μόνο εάν η προστασία δεδομένων προβλέπεται από κάποια συμφωνία διαβίβασης δεδομένων, η οποία εξασφαλίζει ένα επαρκές επίπεδο προστασίας ή συντρέχουν οι προϋποθέσεις που προβλέπει ρητά η Ευρωπαϊκή και η εθνική νομοθεσία (π.χ το υποκείμενο των δεδομένων στο οποίο αναφέρονται έχει συναινέσει ρητώς στη διαβίβαση).

Τέλος, σε περίπτωση που χρειαστεί να μεταφέρουμε τα προσωπικά σας δεδομένα για επεξεργασία εκτός του Ε.Ο.Χ. από άλλη εταιρεία του Ομίλου στον οποίο ανήκουμε, θα το πράξουμε βάσει των εγκεκριμένων Δεσμευτικών Εταιρικών Κανόνων της AWP που είναι νομικά δεσμευτικοί για όλες τις εταιρείες του Ομίλου αυτού. Όπου δεν είναι δυνατή η εφαρμογή των εν λόγω Κανόνων, θα λαμβάνουμε τα αναγκαία και κατάλληλα μέτρα προκειμένου να διασφαλίσουμε ότι η μεταφορά των προσωπικών σας δεδομένων εκτός του Ε.Ο.Χ. θα λάβει επαρκές επίπεδο προστασίας. Μπορείτε να ενημερωθείτε για τα μέτρα προστασίας που λαμβάνουμε σε περιπτώσεις τέτοιων μεταφορών (για παράδειγμα, τυποποιημένες συμβατικές ρήτρες) επικοινωνώντας με την Εταιρεία μας στα στοιχεία που αναφέρονται παρακάτω («VIII. ΤΑ ΔΙΚΑΙΩΜΑΤΑ ΣΑΣ»).

**VΙ. ΧΡΟΝΟΣ ΤΗΡΗΣΗΣ ΤΩΝ ΔΕΔΟΜΕΝΩΝ**

Τα προσωπικά σας δεδομένα που επεξεργάζεται η Εταιρεία τηρούνται υποχρεωτικά καθ’ όλη τη διάρκεια που επιβάλει ο σκοπός της επεξεργασίας, , ήτοι για τουλάχιστον χρονικό διάστημα ίσο με τη διάρκεια του ασφαλιστικού προϊόντος που αγοράσατε. Mε τη λήξη αυτής (της διάρκειας), τα δεδομένα τηρούνται σύμφωνα με το ισχύον θεσμικό πλαίσιο για το χρονικό διάστημα που προβλέπεται από τη λήξη της επιχειρηματικής σχέσης ή για όσο χρόνο απαιτείται για την προάσπιση δικαιωμάτων της Εταιρείας ενώπιον Δικαστηρίου ή και άλλης αρμόδιας Αρχής. Η Εταιρεία έχει θεσπίσει και εφαρμόζει διαδικασία καταστροφής προσωπικών δεδομένων, η οποία εφαρμόζεται αφότου εξεταστεί ότι δεν απαιτείται η διατήρηση του αρχείου για τη συμμόρφωση με τις νομικές και κανονιστικές απαιτήσεις ή για την προστασία των συμφερόντων της Εταιρείας, και βασίζεται στις οδηγίες της Αρχής Προστασίας Δεδομένων Προσωπικού Χαρακτήρα (1/2005 ΑΠΔΠΧ). Η Εταιρεία διασφαλίζει ότι η ως άνω διαδικασία καταστροφής αρχείων που περιέχουν προσωπικά δεδομένα δεσμεύει και τρίτα μέρη που παρέχουν υπηρεσίες στο όνομα και για λογαριασμό της και οποιωνδήποτε άλλων προσώπων με τα οποία συνεργάζεται στο πλαίσιο συμβάσεων εξωτερικής ανάθεσης (outsourcing) ή άλλου είδους συμφωνιών.

Δεν θα τηρήσουμε τα προσωπικά σας δεδομένα για περισσότερο από όσο είναι απαραίτητο και προκειμένου να επιτευχθεί ο σκοπός για τον οποίο συλλέχθησαν.

**VII. ΟΙ ΔΕΣΜΕΥΣΕΙΣ ΜΑΣ**

Δεσμευόμαστε να διατηρούμε τα δεδομένα σας ενημερωμένα και ακριβή, να τα αποθηκεύουμε και διαγράφουμε με ασφάλεια, να μην συλλέγουμε και διατηρούμε δεδομένα που δεν μας είναι απαραίτητα, να προστατεύουμε τα δεδομένα σας από απώλεια, κακή χρήση, μη εξουσιοδοτημένη πρόσβαση ή αποκάλυψη αυτών και γενικά να εξασφαλίζουμε την ύπαρξη κατάλληλων τεχνικών και οργανωτικών μέτρων για την προστασία τους.

**VΙIΙ. ΤΑ ΔΙΚΑΙΩΜΑΤΑ σας**

Έχετε το δικαίωμα πρόσβασης, το δικαίωμα δηλαδή να ενημερωθείτε, κατόπιν αιτήματός σας, αφενός για το κατά πόσον ή όχι τα προσωπικά σας δεδομένα υφίστανται επεξεργασία και αφετέρου να λάβετε αντίγραφο και περαιτέρω πληροφορίες σχετικά με την πραγματοποιούμενη επεξεργασία. Επιπλέον, έχετε το δικαίωμα να ζητήσετε τη διόρθωση των ανακριβών προσωπικών σας δεδομένων ή τη συμπλήρωση αυτών, καθώς, και εφόσον συντρέχουν οι προϋποθέσεις του Νόμου, να ασκήσετε το δικαίωμα διαγραφής, το δικαίωμα περιορισμού της επεξεργασίας, το δικαίωμα φορητότητας των δεδομένων σας, το δικαίωμα εναντίωσης στην επεξεργασία αυτών. Σε περίπτωση αυτοματοποιημένης ατομικής λήψης αποφάσεως, έχετε δικαίωμα α) ειδικής ενημέρωσης περί της διενέργειας τέτοιας επεξεργασίας, β) αιτιολόγησης της σχετικής απόφασης, γ) διατύπωσης άποψης και δ) αμφισβήτησης της απόφασης.

Για οποιοδήποτε αίτημα σχετικό με την επεξεργασία των δεδομένων σας παρακαλούμε όπως απευθύνεστε το συντομότερο δυνατόν στον υπεύθυνο προστασίας προσωπικών δεδομένων της Εταιρείας, με αποστολή e-mail στη διεύθυνση dpo@allianz-assistance.gr με θέμα GDPR, ή με αποστολή σχετικής επιστολής, με την ένδειξη «GDPR» προς το Ελληνικό Υποκατάστημα της αλλοδαπής (γαλλικής) ασφαλιστικής επιχείρησης με την επωνυμία «AWP P&C S.A.» (Πρεμετής αρ. 10, ΤΚ 17342, Αγ. Δημήτριος Αττικής). Η άσκηση των δικαιωμάτων γίνεται ατελώς, εκτός αν το σχετικό αίτημα επαναλαμβάνεται συχνά και λόγω όγκου συνεπάγεται για την Εταιρεία διοικητικό κόστος.

Σε περίπτωση που θεωρείτε ότι θίγεται με οποιονδήποτε τρόπο η προστασία των προσωπικών σας δεδομένων, μπορείτε να προσφύγετε στην Αρχή Προστασίας Δεδομένων Προσωπικού Χαρακτήρα, χρησιμοποιώντας τα ακόλουθα στοιχεία επικοινωνίας:

Ιστοσελίδα: [www.dpa.gr](http://www.dpa.gr)

Ταχυδρομική Διεύθυνση: Λεωφόρος Κηφισίας 1-3, Τ.Κ. 115 23, Αθήνα

Τηλεφωνικό Κέντρο: +30 210 6475600 Fax: +30 210 6475628 Ηλεκτρονικό Ταχυδρομείο: contact@dpa.gr